CELEX: 52010PC0181
Language: mt
Date: 2010-04-26
Title: Proposta għal deċiżjoni tal-Kunsill dwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta' Sħubija bejn l-AKP u l-KE

|

52010PC0181

 Proposta għal deċiżjoni tal-Kunsill dwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta' Sħubija bejn l-AKP u l-KE  /* KUMM/2010/0181 finali - NLE 2010/0096 */  

	[pic] | IL-KUMMISSJONI EWROPEA |Brussel 26.4.2010KUMM(2010)181 finali2010/0096 (NLE)Proposta għalDEĊIŻJONI TAL-KUNSILLdwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta' Sħubija bejn l-AKP u l-KEMEMORANDUM TA’ SPJEGAZZJONIWara t-trasferiment furzat tal-poter seħħ fil-Madagaskar fis-17 ta' Marzu 2009, is-Sur Andry Rajoelina ġie pproklamat President tal-Awtorità Għolja ta’ Tranżizzjoni.Billi dan it-trasferiment furzat tal-poter jikkostitwixxi ksur ovvju tal-elementi essenzjali tal-Artikolu 9 tal-Ftehim ta' Sħubija, minn hawn 'il quddiem imsejjaħ "il-Ftehim ta' Cotonou", fid-9 ta' Ġunju 2009 l-Kunsill u l-Kummissjoni bagħtu ittra li tistieden lill-Awtorità Għolja ta’ Tranżizzjoni tal-Madagaskar għal konsultazzjonijiet skont l-Artikolu 96 ta' dan il-Ftehim.Matul il-laqgħa ta' ftuħ ta' dawn il-konsultazzjonijiet, li seħħet fi Brussell fis-6 ta' Lulju 2009, l-Unjoni Ewropea ma nnotat l-ebda proposta sodisfaċenti min-naħa tal-Madagaskar.Fi spirtu ta' ftuħ għad-djalogu u konxja għal kollox mill-karattru kumpless tas-sitwazzjoni politika fil-Madagaskar, l-Unjoni Ewropea pproponiet li l-konsultazzjonijiet għandhom jibqgħu miftuħin biex l-Awtorità Għolja ta’ Tranżizzjoni tal-Madagaskar tissokta bin-negozjati ma' movimenti politiċi Malgaxi, taħt il-patroċinju ta' tim konġunt ta' medjazzjoni magħmul mill-Unjoni Afrikana (UA), il-Komunità ta' Żvilupp tan-Nofsinhar tal-Afrika ( Southern African Development Community – SADC), l- Organisation Internationale de la Francophonie (OIF) u n-Nazzjonijiet Uniti, biex jintlaħaq ftehim kunsenswali li jippermetti ritorn għall-ordni kostituzzjonali.Fil-qafas tal-mandat ta' dan it-tim konġunt ta' medjazzjoni għall-Madagaskar, u speċjalment wara n-nomina tal-President Chissano matul is-Samit tal-SADC f'Ġunju 2009, fid-9 ta' Awwissu 2009 l-erba' mexxejja tal-movimenti politiċi ffirmaw f'Maputo l-"Ftehim Politiku ta' Maputo" u l-"Karta ta' Tranżizzjoni", u kif ukoll ftehimiet oħra li jipprevedu, b’mod partikolari, l-istabbiliment ta' istituzzjonijiet li għandhom imexxu proċess ta' tranżizzjoni u li fil-ħmistax-il xahar li ġejjin għandhom jorganizzaw elezzjonijiet presidenzjali u leġiżlattivi. Dawn il-ftehimiet, li għandhom jiddaħħlu fis-seħħ fit-30 jum ta' wara n-nomina kunsenswali ta' karigi prinċipali tal-istituzzjonijiet ta' tranżizzjoni, ġew iffinalizzati bl-"Att Addizzjonali mal-Karta ta' Tranżizzjoni tal-Madagaskar" li ġie ffirmat mill-erba' mexxejja tal-movimenti politiċi fis-6 ta' Novembru 2009 f'Addis Ababa.Minkejja l-bosta sforzi matul dawn l-aħħar xhur min-naħa tat-tim konġunt ta' medjazzjoni bl-appoġġ tal-Komunità Internazzjonali, u l-aħħar inizjattiva ad hoc tal-President tal-Kummissjoni tal-UA, il-movimenti politiċi baqgħu ma laħqux ftehim dwar l-implimentazzjoni tal-proċess ta' tranżizzjoni li kienu qablu dwaru f'Maputo u Addis Ababa. Minflok is-Sur Rajoelina impenja ruħu fi proċess ta' tranżizzjoni unilaterali, li jinkludi n-nomina ta' Prim Ministru u ta' Gvern u l-organizzazzjoni tal-elezzjonijiet għax-xahar ta' Mejju 2010, passi li jmorru għalkollox kontra kemm l-ispirtu u t-testi tal-ftehimiet ta' Maputo u l-Karta ta' Addis Ababa.L-Unjoni Ewropea tqis li hija ma tistax tagħti l-appoġġ tagħha għal dan il-pjan ta' tranżizzjoni unilaterali li, fost l-oħrajn, mhux kapaċi jwassal għal soluzzjoni dejjiema għall-kriżi kurrenti u għal ritorn għall-ordni kostituzzjonali fil-Madagaskar.Abbażi ta' dan, qed ikun propost:-  li tittieħed id-deċiżjoni li jitwaqqfu l-konsultazzjonijiet mal-Awtorità Għolja ta’ Tranżizzjoni tal-Madagaskar skont l-Artikoli 9 u 96 tal-Ftehim ta' Cotonou, u li l-awtoritajiet tal-Madagaskar jiġu mgħarrfa b'sensiela ta' miżuri xierqa dwar l-għajnuna Komunitarja għall-kooperazzjoni mal-Madagaskar. Dawn il-miżuri m’għandhomx jippreġudikaw l-azzjonijiet li jistgħu jiġu implimentati biex jiġi ffaċilitat ir-ritorn għal-legalità kostituzzjonali, u lanqas l-azzjonijiet umanitarji jew ta' għajnuna diretta lill-popolazzjoni, u għandhom jirrispettaw iċ-ċertezza legali tal-kuntratti ta’ implimentazzjoni għall-azzjonijiet li diġà nbdew.-  fil-każ li jirriżulta xenarju pożittiv, li jinvolvi ftehim kunsenswali u inklużiv fost il-partijiet kollha fil-Madagaskar dwar proċess ta' tranżizzjoni, l-Unjoni Ewropea tirriżerva d-dritt li tadotta miżuri ta’ appoġġ għal dan il-proċess.2010/0096 (NLE)Proposta għalDEĊIŻJONI TAL-KUNSILLdwar il-konklużjoni tal-proċedura ta’ konsultazzjoni mar-Repubblika tal-Madagaskar taħt l-Artikolu 96 tal-Ftehim ta' Sħubija bejn l-AKP u l-KEIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 218(2) tiegħu,Wara li kkunsidra l-Ftehim ta’ Sħubija bejn l-AKP u l-KE ffirmat f’Cotonou fit-23 ta’ Ġunju 2000[1], u rivedut fil-Lussemburgu fil-25 ta' Ġunju 2005[2], minn hawn ’il quddiem imsejjaħ "il-Ftehim ta' Cotonou", u b’mod speċjali l-Artikolu 96 tiegħu,Wara li kkunsidra l-Ftehim intern bejn ir-rappreżentanti tal-gvernijiet tal-Istati Membri, li jiltaqgħu fi ħdan il-Kunsill, dwar miżuri li għandhom jittieħdu u proċeduri li għandhom ikunu segwiti għall-applikazzjoni tal-Ftehim Cotonou[3], u b'mod partikolari l-Artikolu 3 tiegħu,Wara li kkunsidra l-proposta tal-Kummissjoni,Billi:1.  L-elementi essenzjali tal-Ftehim ta’ Cotonou, imsemmija fl-Artikolu 9 tiegħu, ma ġewx rispettati;2.  Skont l-Artikolu 96 tal-Ftehim ta' Cotonou, fis-6 ta' Lulju 2009 inbdew konsultazzjonijiet mar-Repubblika tal-Madagaskar, fil-preżenza tar-rappreżentanti tal-grupp tal-Istati Afrikani, tal-Karibew u tal-Paċifiku, li matulhom ir-rappreżentanti tal-Awtorità Għolja ta’ Tranżizzjoni li jinsabu fil-poter la ressqu proposti u lanqas impenji sodisfaċenti.3.  L-Unjoni Ewropea pproponiet li l-konsultazzjonijiet jibqgħu miftuħa biex l-Awtorità Għolja ta’ Tranżizzjoni tal-Madagaskar tissokta bin-negozjati tagħha mal-movimenti politiċi Malgaxi, taħt il-patroċinju ta' tim konġunt ta' medjazzjoni, biex jintlaħaq ftehim kunsenswali.4.  Taħt il-patroċinju tat-tim konġunt ta' medjazzjoni, immexxija mill-President Chissano, fid-9 ta' Awwissu 2009 l-erba' movimenti politiċi tal-Madagaskar iffirmaw f'Maputo ftehimiet li prinċipalment jipprevdu l-ħolqien tal-istituzzjonijiet ta' tranżizzjoni li għandhom imexxu l-proċess ta' tranżizzjoni u jorganizzaw, fil-ħmistax-il xahar li ġejjin, l-elezzjonijiet presidenzjali u leġiżlattivi. Dawn il-ftehimiet ġew iffinalizzati permezz tal-"Att Addizzjonali għall-Karta ta’ Tranżizzjoni tal-Madagaskar" li ġie ffirmat f'Addis Ababa fis-6 ta' Novembru 2009.5.  Minn dakinhar ma ntlaħaq l-ebda kompromess bejn l-erba' movimenti politiċi għall-implimentazzjoni effettiva tal-ftehimiet. Minflok l-Awtorità Għolja ta’ Tranżizzjoni impenjat ruħha fi proċess ta' tranżizzjoni unilaterali, li jinkludi n-nomina ta' Prim Ministru u ta' Gvern u l-organizzazzjoni tal-elezzjonijiet għax-xahar ta' Mejju 2010, passi li jmorru għalkollox kontra kemm l-ispirtu u t-testi tal-ftehimiet ta' Maputo u l-Karta ta' Addis Ababa.6.  Għaldaqstant il-konsultazzjonijiet li nbdew abbażi tal-Artikolu 96 tal-Ftehim ta' Cotonou għandhom jitwaqqfu u għandhom jiġu adottati miżuri xierqa,IDDEĊIEDA KIF ĠEJ:Artikolu 1Il-konsultazzjonijiet li nbdew mar-Repubblika tal-Madagaskar skont l-Artikolu 96 tal-Ftehim ta’ Cotonou huma b’dan imwaqqfa.Artikolu 2Il-miżuri ppreċiżati fl-ittra li tinsab fl-Anness huma adottati bħala miżuri xierqa skont l-Artikolu 96(2)(c) tal-Ftehim ta’ Cotonou.Artikolu 3Din id-Deċiżjoni għandha tidħol fis-seħħ fil-jum tal-adozzjoni tagħha. Għandha tkun ippubblikata f' Il-Ġurnal Uffiċjali tal-Unjoni Ewropea .Id-Deċiżjoni ser tibqa' fis-seħħ għal perjodu ta' 12-il xahar. Hija ser tiġi eżaminata mill-ġdid minn żmien għal żmien.Magħmul fi Brussel,Għall-KunsillIl-PresidentANNESSAbbozz ta’ ittraSur President tal-Awtorità Għolja ta’ Tranżizzjoni,L-Unjoni Ewropea tagħti importanza kbira lill-elementi essenzjali msemmija fl-Artikolu 9 tal-Ftehim ta’ Sħubija bejn l-AKP u l-KE ffirmat f’Cotonou fit-23 ta’ Ġunju 2000 u rivedut fil-Lussemburgu fil-25 ta' Ġunju 2005, minn hawn ’il quddiem imsejjaħ "il-Ftehim ta' Cotonou", dwar ir-rispett tad-drittijiet tal-bniedem, il-prinċipji demokratiċi u l-istat tad-dritt, li fuqhom hi bbażata s-sħubija bejn l-AKP u l-KE.Għaldaqstant l-Unjoni Ewropea rreaġixxiet minnufih wara t-trasferiment furzat tal-poter li seħħ fil-Madagaskar fis-17 ta' Marzu 2009 u qieset dan it-trasferiment furzat tal-poter bħala ksur ovvju tal-elementi essenzjali stabbiliti fl-Artikolu 9 tal-Ftehim ta' Cotonou.Hija impenjat ruħha, taħt l-Artikolu 96 ta' dan il-Ftehim, fi djalogu politiku ma' min jinsab attwalment fil-poter, li wassal għall-ftuħ ta' konsultazzjonijiet bil-għan li jiġu eżaminati s-sitwazzjoni u s-soluzzjonijiet possibbli biex ikun hemm ritorn mill-aktar fis għall-ordni kostituzzjonali. Matul il-laqgħa ta' ftuħ ta' dawn il-konsultazzjonijiet, li seħħet fi Brussell fis-6 ta' Lulju 2009, l-Unjoni Ewropea ma nnotat l-ebda proposta sodisfaċenti min-naħa tal-Madagaskar.Fi spirtu ta' ftuħ għad-djalogu u konxja mill-karattru kumpless tas-sitwazzjoni politika fil-Madagaskar, l-Unjoni Ewropea pproponiet li l-konsultazzjonijiet jibqgħu għaddejjin biex tinkoraġġixxi l-Awtorità Għolja ta’ Tranżizzjoni tal-Madagaskar tissokta bin-negozjati tagħha ma' movimenti politiċi Malgaxi, taħt il-patroċinju ta' tim konġunt ta' medjazzjoni magħmul mill-Unjoni Afrikana (UA), il-Komunità ta' Żvilupp tan-Nofsinhar tal-Afrika ( Southern African Development Community – SADC), l- Organisation Internationale de la Francophonie (OIF) u n-Nazzjonijiet Uniti, biex jintlaħaq ftehim kunsenswali li jippermetti ritorn għall-ordni kostituzzjonali.Fil-qafas tal-mandat ta' dan it-tim konġunt ta' medjazzjoni għall-Madagaskar, u speċjalment wara n-nomina tal-President Chissano matul is-Samit tal-SADC f'Ġunju 2009, fid-9 ta' Awwissu 2009, l-erba' mexxejja tal-movimenti politiċi ffirmaw f'Maputo l-Ftehim Politiku ta' Maputo u l-Karta ta' Tranżizzjoni, u kif ukoll ftehimiet oħra, li jipprevedu, b’mod partikolari, l-istabbiliment ta' istituzzjonijiet li għandhom imexxu proċess ta' tranżizzjoni u li fil-ħmistax-il xahar li ġejjin għandhom jorganizzaw elezzjonijiet presidenzjali u leġiżlattivi. Dawn il-ftehimiet, li għandhom jiddaħħlu fis-seħħ fit-30 jum ta' wara n-nomina kunsenswali ta' karigi prinċipali tal-istituzzjonijiet ta' tranżizzjoni, ġew iffinalizzati bl-Att Addizzjonali mal-Karta ta' Tranżizzjoni tal-Madagaskar li ġie ffirmat mill-erba' mexxejja tal-movimenti politiċi fis-6 ta' Novembru 2009 f'Addis Ababa.Minkejja l-bosta sforzi matul dawn l-aħħar xhur min-naħa tat-tim konġunt ta' medjazzjoni bl-appoġġ tal-Komunità Internazzjali, u l-aħħar inizjattiva ad hoc tal-President tal-Kummissjoni tal-UA, il-movimenti politiċi baqgħu ma laħqux ftehim dwar l-implimentazzjoni tal-proċess ta' tranżizzjoni li kienu qablu dwaru f'Maputo u Addis Ababa. Minflok is-Sur Rajoelina impenja ruħu fi proċess ta' tranżizzjoni unilaterali, li jinkludi n-nomina ta' Prim Ministru u ta' Gvern u l-organizzazzjoni tal-elezzjonijiet għax-xahar ta' Mejju 2010, passi li jmorru għalkollox kontra kemm l-ispirtu u t-testi tal-ftehimiet ta' Maputo u l-Karta ta' Addis Ababa.Abbażi ta’ dan ta’ hawn fuq, l-Unjoni Ewropea ddeċidiet li ttemm il-perjodu ta’ konsultazzjonijiet u ddeċidiet, skont l-Artikolu 96(2)(c) tal-Ftehim ta' Cotonou, li tadotta l-miżuri xierqa deskritti hawn taħt:-  L-għajnuna umanitarja u ta' urġenza mhijiex milquta;-  L-appoġġ baġitarju previst fil-programmi indikattivi nazzjonali (PIN) tad-9 u l-10 FEŻ qed jiġi sospiż;-  Il-proġetti u l-programmi taħt id-9 FEŻ li jinsabu għaddejjin ser jibqgħu jiġu implimentati għajr dawk l-azzjonijiet u ħlasijiet li jinvolvu direttament lill-gvern u lill-aġenziji tiegħu. Il-modifiki u ż-żjidiet għall-kuntratti li jinsabu għaddejjin għadhom iridu jiġu eżaminati każ b'każ. Il-kuntratti l-ġodda qed jiġu sospiżi;-  L-implimentazzjoni tal-Programm Indikattiv Nazzjonali (PIN) – l-10 FEŻ huwa sospiż;-  Il-Kummissjoni Ewropea tkun tista' timplimenta ċerti proġetti u programmi li jkunu ta' benefiċċju dirett għall-popolazzjoni;-  Il-proġetti reġjonali ser jiġu vvalutati każ b’każ;-  Il-Kummissjoni Ewropea tirriżerva d-dritt li tassumi minnufih, b'mod sħiħ jew parzjali, il-funzjonijiet ta' Uffiċjal Nazzjonali li jawtorizza għall-FEŻ;-  L-Unjoni Ewropea ser tkompli ssegwi mill-qrib l-iżviluppi fis-sitwazzjoni fil-Madagaskar u tkun tista' tagħti appoġġ, jekk ikun il-każ, l-implimentazzjoni ta' soluzzjoni politika kunsenswali għall-kriżi;-  Id-djalogu politiku previst fil-qafas tal-Artikolu 8 tal-Ftehim ta' Cotonou ser jibqa' għaddej u ser jitmexxa, safejn dan ikun possibbli, f'koordinazzjoni mal-Grupp Internazzjonali ta’ Kuntatt dwar il-Madagaskar; dan ikun jista' jintensifika ladarba tiġi aċċettata soluzzjoni kunsenswali għal ritorn għall-ordni kostituzzjonali. L-Unjoni Ewropea ser tkompli ssegwi mill-qrib l-evoluzzjoni tas-sitwazzjoni fil-Madagaskar u tkun tista' tagħti appoġġ, jekk ikun meħtieġ, għall-implimentazzjoni ta' soluzzjoni politika kunsenswali għall-kriżi.Dawn il-miżuri xierqa qed jiġu adottati għal perjodu inizjali ta' tnax-il xahar.L-Unjoni Ewropea tirriżerva d-dritt li teżamina u tirrivedi l-miżuri msemmija hawn fuq sabiex tqis żviluppi eventwali, pożittivi jew negattivi, tas-sitwazzjoni fil-Madagaskar.Dejjem tiegħek,Għall-Unjoni EwropeaIl-Kummissjoni José Manuel BARROSO | Il-Kunsill |[1] ĠU L 317, 15.12.2000, p.3.[2] ĠU L 287, 28.10.2005, p.4.[3] ĠU L 317, 15.12.2000, p.376, emendat mill-ĠU L 247, 09.09.2006, p.48.